LV Eiropas Savienības Oficiālais Vēstnesis L 295/97

EIROPAS CENTRĀLĀS BANKAS PAMATNOSTĀDNE (ES) 2017/2082

(2017. gada 22. septembris),

ar ko groza Pamatnostādni ECB/2012/27 par Eiropas automatizēto reālā laika bruto norēķinu sistēmu (TARGET2) (ECB/2017/28)

EIROPAS CENTRĀLĀS BANKAS PADOME,

ņemot vērā Līgumu par Eiropas Savienības darbību un jo īpaši tā 127. panta 2. punkta pirmo un ceturto ievilkumu,

ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. pantu, kā arī 17., 18. un 22. pantu,

tā kā:

(1) ECB Padome 2016. gada 9. jūnijā apstiprināja Eurosistēmā turēto finanšu tirgus infrastruktūras garantijas fondu atlīdzības saskaņošanu.

(2) Pēc TARGET2 vērtspapīriem (T2V) migrācijas plāna pabeigšanas 2017. gada septembrī vairs netiks piedāvāts integrētais modelis, kuru izmantoja attiecīgajās papildsistēmu norēķinu procedūrās.

(3) Lai atbalstītu Eiropas ātro maksājumu risinājumu rašanos, TARGET2 papildināts ar jaunu papildsistēmu norēķinu procedūru (reālā laika 6. norēķinu procedūru).

(4) Nepieciešams precizēt dažus Pamatnostādnes ECB/2012/27 (1) aspektus.

(5) Tādēļ attiecīgi jāgroza Pamatnostādne ECB/2012/27,

IR PIEŅĒMUSI ŠO PAMATNOSTĀDNI.

1. pants

Grozījumi

Pamatnostādni ECB/2012/27 groza šādi:

1) šādi groza 2. pantu: a) ar šādu punktu aizstāj 31) punktu: “31) papildsistēma (ancillary system) ir EEZ nodibinātas iestādes pārvaldīta sistēma, kuru uzrauga un/vai pārrauga kompetentā iestāde un kura atbilst kopā ar to grozījumiem ECB interneta vietnē publicētajiem pārraudzības principiem par tādas infrastruktūras atrašanās vietu, kura sniedz pakalpojumus euro (*1), kurā notiek maksājumu un/vai finanšu instrumentu apmaiņa un/vai klīrings, vai kurā tie tiek reģistrēti, un kurāa) norēķinus par monetārajām saistībām veic TARGET2, un/vai b) līdzekļi tiek turēti TARGET2 saskaņā ar šo pamatnostādni un divpusēju līgumu starp papildsistēmu un attiecīgo Eurosistēmas CB; b) papildina ar šādu 74) punktu: “74) garantiju fondi (Guarantee Funds) ir līdzekļi, kurus papildsistēmas dalībnieki paredz izmantošanai gadījumos, kuros kādu iemeslu dēļ viens vai vairāki dalībnieki nepilda savus maksājumu pienākumus papildsistēmā.”;

2) šādi groza 11. pantu: a) virsrakstu aizstāj ar šādu: “Atlīdzība par garantiju fondiem”; b) svītro 1. punktu; c) ar šādu punktu aizstāj 2. punktu: “2. Par garantiju fondu līdzekļiem atlīdzību maksā saskaņā ar noguldījumu iespējas procentu likmi.”;

3) šādi groza 17. pantu: a) iekļauj šādu 3.a punktu: “3.a Eurosistēmas CB, kas bloķējusi dalībnieka līdzdalību tās TARGET2 komponentsistēmā saskaņā ar 1. punkta a) apakšpunktu, šāda dalībnieka maksājumu apstrādā vienīgi, ievērojot tā pārstāvju norādījumus, t.sk. tādu pārstāvju, kurus iecēlusi kompetentā iestāde vai tiesa, piemēram, dalībnieka maksātnespējas administratora norādījumus, vai izpildot kompetentās iestādes vai tiesas lēmumu, kurā sniegti norādījumi par maksājumu apstrādi.”; b) ar šādu punktu aizstāj 4. punktu: “4. Eurosistēmas CB pienākumi, kas izklāstīti 1.–3.a punktā, attiecināmi arī uz gadījumu, kurā papildsistēmām bloķēta vai izbeigta PSI izmantošana.”;

4) pamatnostādnes II, IIa un V pielikumu groza saskaņā ar šīs pamatnostādnes I pielikumu;

5) pamatnostādnes IV pielikumu aizstāj ar šīs pamatnostādnes II pielikumu;

2. pants

Stāšanās spēkā un īstenošana

Šī pamatnostādne stājas spēkā dienā, kurā to paziņo dalībvalstu, kuru valūta ir euro, nacionālajām centrālajām bankām.

To dalībvalstu nacionālās centrālās bankas, kuru valūta ir euro, veic visus nepieciešamos pasākumus, lai nodrošinātu atbilstību šīs pamatnostādnes noteikumiem, un piemēro tos ar 2017. gada 13. novembri. Tās ne vēlāk kā 2017. gada 20. oktobrī informē ECB par dokumentiem un līdzekļiem, kas saistīti ar šiem pasākumiem.

3. pants

Adresāti

Šī pamatnostādne ir adresēta visām Eurosistēmas centrālajām bankām.

Frankfurtē pie Mainas, 2017. gada 22. septembrī ECB Padomes vārdā – ECB priekšsēdētājs Mario DRAGHI

(1) Pamatnostādne ECB/2012/27 (2012. gada 5. decembris) par Eiropas automatizēto reālā laika bruto norēķinu sistēmu (TARGET2) (OV L 30, 30.1.2013., 1. lpp.).

(*1) Eurosistēmas pašreizējā politika attiecībā uz infrastruktūras atrašanās vietu izklāstīta šādos dokumentos, kas pieejami ECB interneta vietnē www.ecb.europa.eu: a) Policy statement on euro payment and settlements located outside the euro area, 1998. gada 3. novembris; b) The Eurosystem's policy line with regard to consolidation in central counterparty clearing, 2001. gada 27. septembris; c) The Eurosystem policy principles on the location and operation of infrastructures settling in euro-denominated payment transactions, 2007. gada 19. jūlijs; d) The Eurosystem policy principles on the location and operation of infrastructures settling euro-denominated payment transactions: specification of legally and operationally located in the euro area, 2008. gada 20. novembris; e) The Eurosystem oversight policy framework, 2011. gada jūlijs, ievērojot 2015. gada 4. marta spriedumu lietā Apvienotā Karaliste/Eiropas Centrālā banka, T-496/11, Krājums EU:T:2015:496.”;

I PIELIKUMS Pamatnostādnes ECB/2012/27 II, IIa un V pielikumu groza šādi: 1) šādi groza II pielikumu: a) ar šādu definīciju aizstāj “papildsistēmas” definīciju 1. pantā: “papildsistēma (ancillary system) ir Eiropas Ekonomikas zonā (EEZ) nodibinātas iestādes pārvaldīta sistēma, ko uzrauga un/vai pārrauga kompetentā iestāde un kura atbilst ECB interneta vietnē kopā ar to grozījumiem publicētajiem pārraudzības principiem par tādas infrastruktūras atrašanās vietu, kura sniedz pakalpojumus euro (*1) un kurā notiek maksājumu un/vai finanšu instrumentu apmaiņa un/vai klīrings, vai kurā tie tiek reģistrēti, un kurā a) norēķinus par monetārajām saistībām veic TARGET2, un/vai b) līdzekļi tiek turēti TARGET2, saskaņā ar Pamatnostādni ECB/2012/27 (*2) un divpusēju līgumu starp papildsistēmu un attiecīgo Eurosistēmas CB, b) šādi groza 34. pantu: i) ar šādu punktu aizstāj 6. punktu: “6. Ja MM konta turētāja dalība TARGET2-[iekļaut atsauci uz CB/valsti] bloķēta tāda pamatojuma dēļ, kurš nav 1. punkta a) apakšpunktā noteiktais pamatojums, visus tā saņemtos maksājumus un nosūtītos maksājuma rīkojumus glabā un iekļauj ievades pozīcijā tikai tad, kad tos nepārprotami akceptējusi bloķētā MM konta turētāja CB.”; ii) papildina ar šādu 7. punktu: “7. Ja MM konta turētāja dalība TARGET2-[iekļaut atsauci uz CB/valsti] bloķēta, pamatojoties uz 1. punkta a) apakšpunktu, šāda MM konta turētāja nosūtītos maksājuma rīkojumus apstrādā vienīgi, ievērojot tā pārstāvju norādījumus, t. sk. tādu pārstāvju, kurus iecēlusi kompetentā iestāde vai tiesa, piemēram, MM konta turētāja maksātnespējas administratora norādījumus, vai izpildot kompetentās iestādes vai tiesas lēmumu, kurā sniegti norādījumi par maksājumu apstrādi. Visus saņemtos maksājumus apstrādā saskaņā ar 6. punktu.”; c) šādi groza 38. pantu: i) ar šādu punktu aizstāj 2. punktu: “2. Atkāpjoties no 1. punkta, dalībnieks piekrīt, ka [iekļaut CB nosaukumu] var izpaust TARGET2-[iekļaut atsauci uz CB/valsti] darbības laikā iegūto maksājumu, tehnisku vai organizatorisku informāciju par dalībnieku, vienas un tās pašas grupas dalībniekiem vai dalībnieka klientiem: a) citām CB vai TARGET2-[iekļaut atsauci uz CB/valsti] darbībā iesaistītām trešām personām tādā apjomā, ciktāl tas nepieciešams TARGET2 efektīvai funkcionēšanai vai dalībnieka vai tā grupas riska darījumu monitorēšanai; b) citām CB, lai tās varētu veikt analīzi, kas nepieciešama tirgus operāciju veikšanai, monetārās politikas funkciju izpildei, finanšu stabilitātei vai finanšu integrācijai; vai c) dalībvalstu un Eiropas Savienības uzraudzības un pārraudzības iestādēm, t. sk. CB, ciktāl tas nepieciešams to publisko uzdevumu izpildei, un ja visos šajos gadījumos izpaušana nav pretrunā piemērojamiem tiesību aktiem. [iekļaut CB nosaukumu] nav atbildīga par šādas izpaušanas finansiālajām un komerciālajām sekām.”; ii) ar šādu punktu aizstāj 3. punktu: “3. Atkāpjoties no 1. punkta, un ar nosacījumu, ka nav iespējams tieši vai netieši identificēt dalībnieku vai dalībnieka klientus, [iekļaut CB nosaukumu] var lietot, izpaust vai publicēt maksājumu informāciju par dalībnieku vai dalībnieka klientiem statistikas, vēstures, zinātnes vai citiem mērķiem, veicot savas publiskās funkcijas vai savas funkcijas veicot citām valsts iestādēm, kurām informācija izpausta.”; d) ar šādu apakšpunktu aizstāj I papildinājuma 8. punkta 8) apakšpunkta c) punktu: “c) no MM konta uz tehnisko kontu, ko pārvalda papildsistēma, kura izmanto reālā laika 6. norēķinu procedūru; un”; e) šādi groza IV papildinājumu. i) ar šādu apakšpunktu aizstāj 6. punkta a) apakšpunktu: “a) Ja tiek uzskatīts par nepieciešamu, [iekļaut CB nosaukumu] iniciē maksājuma rīkojumu ārkārtas apstrādi, izmantojot SSP ārkārtas apstākļu moduli vai citā veidā. Šādos gadījumos dalībniekiem nodrošina minimālu apkalpošanas līmeni. [iekļaut CB nosaukumu] dalībniekus informē par ārkārtas apstrādes sākumu, izmantojot jebkurus tai pieejamos komunikāciju līdzekļus.”; ii) ar šādu apakšpunktu aizstāj 8. punkta b) apakšpunktu: “b) [Iekļaut CB nosaukumu] darbības pārtraukuma gadījumā dažas vai visas tās tehniskās funkcijas saistībā ar TARGET2-[iekļaut atsauci uz CB/valsti] var veikt pārējās Eurosistēmas CB vai SSP.”; f) ar šādu tabulu aizstāj tabulu V papildinājuma 3. punktā: “Laiks Apraksts 6.45–7.00 Darba laiks dienas operāciju sagatavošanai (*3) 7.00–18.00 Dienas apstrāde 17.00 Klientu maksājumu, t. i., maksājumu, kuru iniciators un/vai saņēmējs nav tiešais vai netiešais dalībnieks; (sistēma tos var identificēt, izmantojot MT 103 vai MT 103 + ziņojumu), izbeigšanas laiks 18.00 Starpbanku maksājumu, t. i., maksājumu, kas nav klientu maksājumi, izbeigšanas laiks 18.00–18.45 (*4) Dienas beigu apstrāde 18.15 (*4) Vispārējais pastāvīgo iespēju izmantošanas beigu laiks (Īsu brīdi pēc) 18.30 (*5) CB pieejami dati grāmatvedības sistēmu aktualizēšanai 18.45–19.30 (*5) Dienas sākuma apstrāde (jauna darbadiena) 19.00 (*5)–19.30 (*4) Likviditātes nodrošināšana MM kontos 19.30 (*5) Procedūras sākuma ziņojums un regulārā maksājuma rīkojumu izpilde, lai pārvestu likviditāti no MM kontiem uz subkontiem/tehniskajiem kontiem (ar papildsistēmām saistīti norēķini) 19.30 (*5)–22.00 Papildu likviditātes pārvedumu izpilde, izmantojot IKM, reālā laika 6. norēķinu procedūrai; papildu likviditātes pārvedumu izpilde, izmantojot IKM, pirms papildsistēma nosūta cikla sākuma ziņojumu interfeisa 6. norēķinu procedūrai; papildsistēmas nakts darījumu norēķinu periods (tikai papildsistēmas reālā laika 6. norēķinu procedūrai un interfeisa 6. norēķinu procedūrai) 22.00–1.00 Tehniskās apkopes periods 1.00–7.00 Papildsistēmas nakts darījumu norēķinu procedūra (tikai papildsistēmas reālā laika 6. norēķinu procedūrai un interfeisa 6. norēķinu procedūrai) g) ar šādu punktu aizstāj VI papildinājuma 14. punktu: “14. Tiešajiem dalībniekiem piemēro šādus rēķina izrakstīšanas noteikumus. Tiešais dalībnieks (ja tiek izmantots AL vai KKI režīms – AL grupas vai KKI grupas pārvaldnieks) attiecīgos rēķinus par iepriekšējo mēnesi, kuros norādīta komisijas maksa, saņem ne vēlāk kā nākamā mēneša devītajā darbadienā. Maksājumu [iekļaut CB nosaukumu] norādītajā kontā veic ne vēlāk kā attiecīgā mēneša 14. darbadienā, un to debetē no šāda dalībnieka MM konta.”; 2) šādi groza IIa pielikumu: a) šādi groza 24. pantu: i) ar šādu punktu aizstāj 6. punktu: “6. Ja NNK turētāja dalība TARGET2-[iekļaut atsauci uz CB/valsti] bloķēta tāda pamatojuma dēļ, kurš nav 1. punkta a) apakšpunktā noteiktais pamatojums, visus tā saņemtos un nosūtītos maksājuma rīkojumus iesniedz norēķiniem tikai tad, kad tos nepārprotami akceptējusi apturētā NNK turētāja CB.”; ii) papildina ar šādu 7. punktu: “7. Ja NNK turētāja dalība TARGET2-[iekļaut atsauci uz CB/valsti] bloķēta, pamatojoties uz 1. punkta a) apakšpunktu, šāda NNK turētāja nosūtītos maksājuma rīkojumus apstrādā, vienīgi ievērojot tā pārstāvju norādījumus, t. sk. tādu pārstāvju, kurus iecēlusi kompetentā iestāde vai tiesa, piemēram, NNK turētāja maksātnespējas administratora, norādījumus, vai izpildot kompetentās iestādes vai tiesas lēmumu, kurā sniegti norādījumi par maksājumu apstrādi. Visus saņemtos maksājumus apstrādā saskaņā ar 6. punkta nosacījumiem.”; b) šādi groza 27. pantu: i) ar šādu punktu aizstāj 2. punktu: “2. Atkāpjoties no 1. punkta, NNK turētājs piekrīt, ka [iekļaut CB nosaukumu] var izpaust TARGET2-[iekļaut atsauci uz CB/valsti] darbības laikā iegūto maksājuma rīkojumu, tehnisku vai organizatorisku informāciju par NNK turētāju, tās pašas grupas NNK turētāju turētiem citiem NNK vai NNK turētāja klientiem: a) citām CB vai TARGET2-[iekļaut atsauci uz CB/valsti] darbībā iesaistītām trešām personām tādā apjomā, cik tas nepieciešams TARGET2 efektīvai funkcionēšanai vai NNK turētāja vai tā grupas riska darījumu monitorēšanai, b) citām CB, lai tās varētu veikt analīzi, kas nepieciešama tirgus operāciju veikšanai, monetārās politikas funkciju izpildei, finanšu stabilitātei vai finanšu integrācijai, vai c) dalībvalstu un Eiropas Savienības uzraudzības un pārraudzības iestādēm, t. sk. CB, ciktāl tas nepieciešams to publisko uzdevumu izpildei, un ja visos šajos gadījumos izpaušana nav pretrunā piemērojamiem tiesību aktiem. [iekļaut CB nosaukumu] nav atbildīga par šādas izpaušanas finansiālajām un komerciālajām sekām.”; ii) ar šādu punktu aizstāj 3. punktu: “3. Atkāpjoties no 1. punkta un ar nosacījumu, ka nav iespējams tieši vai netieši identificēt NNK turētāju vai NNK turētāja klientus, [iekļaut CB nosaukumu] var lietot, izpaust vai publicēt maksājumu informāciju par NNK turētāju vai NNK turētāja klientiem statistikas, vēstures, zinātnes vai citiem mērķiem, veicot savas publiskās funkcijas vai savas funkcijas veicot citām valsts iestādēm, kurām informācija izpausta.”; 3) šādi groza V pielikumu: i) ar šādu punktu aizstāj IA papildinājuma 8. punkta 8) apakšpunkta c) punktu: “c) no MM konta uz tehnisko kontu, ko pārvalda papildsistēma, kura izmanto reālā laika 6. norēķinu procedūru.”; ii) ar šādu punktu aizstāj IIA papildinājuma 4. punktu: “4. Tiešajiem dalībniekiem piemēro šādus rēķina nosūtīšanas noteikumus. Tiešais dalībnieks rēķinu par iepriekšējo mēnesi, kurā norādīta komisijas maksa, saņem ne vēlāk kā nākamā mēneša devītajā darbadienā. Maksājumu [iekļaut CB nosaukumu] norādītajā kontā veic ne vēlāk kā šā mēneša 14. darbadienā, un to debetē no šāda dalībnieka MM konta.” (*1) Eurosistēmas pašreizējā politika attiecībā uz infrastruktūras atrašanās vietu izklāstīta šādos dokumentos, kas pieejami ECB interneta vietnē www.ecb.europa.eu: a) Policy statement on euro payment and settlements located outside the euro area, 1998. gada 3. novembris; b) The Eurosystem's policy line with regard to consolidation in central counterparty clearing, 2001. gada 27. septembris; c) The Eurosystem policy principles on the location and operation of infrastructures settling in euro-denominated payment transactions, 2007. gada 19. jūlijs; d) The Eurosystem policy principles on the location and operation of infrastructures settling euro-denominated payment transactions: specification of legally and operationally located in the euro area, 2008. gada 20. novembris; e) The Eurosystem oversight policy framework, 2011. gada jūlijs, ievērojot 2015. gada 4. marta spriedumu lietā Apvienotā Karaliste/Eiropas Centrālā banka, T-496/11, Krājums EU:T:2015:496. (*2) Pamatnostādne ECB/2012/27 (2012. gada 5. decembris) par Eiropas automatizēto reālā laika bruto norēķinu sistēmu (TARGET2) (OV L 30, 30.1.2013., 1. lpp.).”; (*3) Dienas operācijas ir dienas apstrāde un dienas beigu apstrāde. (*4) Eurosistēmas rezervju prasību izpildes perioda pēdējā dienā šis periods beidzas 15 minūšu vēlāk. (*5) Eurosistēmas rezervju prasību izpildes perioda pēdējā dienā šis periods sākas 15 minūšu vēlāk.”;